สวัสดีค่ะ เราได้มีเพศสัมพันธ์ช่วงใกล้ไข่ตกพอดีค่ะ แต่ไม่ได้หลั่งในนะคะ ถ้าจะท้องก็คงเป็นน้ำหล่อลื่นค่ะ ปกติแล้วประจำเดือนจะมาช่วงวันที่25 หรือปลายเดือนทุกเดือน มีไม่ตรงบ้างเคลื่อนแค่วันสองวันค่ะ เดือนนี้ดูตามแอพไข่ตกปจด.เราขะมาวันที่24แต่เดือนนี้มีปจด.วันที่23ตอนเย็นค่ะ ซึ่งเป็นวันเดียวกับที่เราผ่าฟันคุดมา ปจด.มาน้อยค่ะ แต่มาประมาณ4วัน เป็นเลือดสีแดงนะคะ มีจางบ้างนิดนึง แล้วก๋พอใกล้หมดก็สีน้ำตาลปกติค่ะ ซึ่งปกติเราก็มาประมาณ4-5วันอยู่แล้วค่ะ แต่เอ๊ะใจตรงที่มาน้อยกว่าเดิม อยากรู้ว่าปจด.ที่ไหลจะเกี่ยวกับที่ผ่าฟันคุดมั้ยคะ เพราะเราผ่าฟันคุดไป2ซี่ทีเดียวสีเลือดมากค่ะ แล้วอยากรู้ว่าน้ำหล่อลื่นทำให้ท้องได้มั้ยคะ กลัวว่าปจด.ที่มาจะเป็นเลือดล้างหน้าเด็กค่ะ แล้วเลือดล้างหน้าเด็กต้องออกตอนไหนเหรอคะ
สวัสดีค่ะ หากในรอบเดือนที่แล้ว ประจำเดือนมาวันที่ 25 ธ.ค. 61 และจากการคำนวณ กำหนดวันที่ประจำเดือนควรจะมาคือ 24 ม.ค. 62 แต่ได้มีเลือดออกมาในวันที่ 23 ม.ค. และมานาน 4 วัน เลือดดังกล่าวก็ถือเป็นประจำเดือนค่ะ และแสดงว่าไม่ได้มีการตั้งครรภ์เกิดขึ้นส่วนการที่ปริมาณประจำเดือนมีน้อยกว่าปกติที่เคยมา อาจเกิดได้จากหลายสาเหตุ เช่น มีความเครียด ออกกำลังกายมากไป อดอาหาร มีน้ำหนักลด มีภาวะโลหิตจาง เป็นต้น ส่วนการที่ไปผ่าฟันคุดมา และมีการเสียเลือดมาก ก็อาจเป็นสาเหตุที่ทำให้ประจำเดือนมาน้อยได้เช่นกันค่ะสำหรับการมีเพศสัมพันธ์ หากฝ่ายชายไม่ได้ถึงจุดสุดยอดและไม่มีการหลั่งน้ำอสุจิเกิดขึ้น มีแต่เฉพาะน้ำหล่อลื่นออกมา โอกาสที่จะตั้งครรภ์ก็ไม่มีค่ะส่วนเลือดล้างหน้าเด็กนั้น โดยปกติจะเกิดหลังจากมีเพศสัมพันธ์ไปแล้ว 6-12 วัน เลือดที่ออกจะมีปริมาณเพียงเล็กน้อยเท่านั้น และจะออกเพียง 1-2 วัน ดังนั้นเลือดที่ออกมาดังกล่าวจึงไม่น่าใช่เลือดล้างหน้าเด็กค่ะ